Die kleinhandelgroep Massmart, wat Game en Makro besit, sê die ekonomiese impak van die Covid-19-pandemie op verbruikers kan in die verkope in sy winkels in die laaste kwartaal van die jaar gesien word.
Mense staan Swart Vrydag in ’n lang ry en wag vir Makro in Bloemfontein om sy deure oop te maak .Foto: André Damons
Verkope oor die naweek van Swart Vrydag in November was swakker as in 2019 en selfs die promosies wat oor die hele maand aangebied is, het dit nie heeltemal teengewerk nie.
In die vierde kwartaal van sy boekjaar is baie van die inperkings vir die pandemie opgehef en kon die maatskappy ook weer drank begin verkoop.